**ระเบียบการแข่งขันกีฬาฟุตบอล**

**กีฬาอาวุโสแห่งชาติครั้งที่ 2 (พ.ศ. 2562) “รมย์บุรีเกมส์”**

**ณ จังหวัดบุรีรัมย์**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. สมาคมกีฬาฟุตบอลอาวุโสไทย**

นายกสมาคม นายเทพพิทักษ์ จันทร์สุเทพ

เลขาธิการ นายศรีพิทยา นวลนิรันดร์

สถานที่ติดต่อ 63 ถนนโพธิ์แก้ว แขวงคลองจั่น เขตบางกะปิ กรุงเทพฯ

โทรศัพท์ 089-2022755

**2. คณะกรรมการจัดการแข่งขัน**

ประธานฝ่ายกีฬาฟุตบอลของจังหวัดเจ้าภาพ ประธานกรรมการ

ผู้แทนสมาคมกีฬาฟุตบอลอาวุโสไทย รองประธานกรรมการ

คณะกรรมการกีฬาจังหวัดเจ้าภาพ กรรมการ

นายกสมาคมกีฬาแห่งจังหวัดเจ้าภาพ กรรมการ

บุคคลที่จังหวัดบุรีรัมย์แต่งตั้ง กรรมการและเลขานุการ

ผู้แทนการกีฬาแห่งประเทศไทย กรรมการและผู้ช่วยเลขานุการ

**3. คณะกรรมการพิจารณาการประท้วง**

**3.1 คณะกรรมการพิจารณาการประท้วงคุณสมบัติของนักกีฬา ประกอบด้วย**

ผู้อำนวยการฝ่ายพัฒนากีฬาเป็นเลิศ ประธานกรรมการ

 นายกสมาคมกีฬาแห่งจังหวัดเจ้าภาพ กรรมการ

 ผู้แทนสมาคมกีฬาฟุตบอลอาวุโสไทย กรรมการ

 ผู้แทนกองนิติกร กรรมการ

 ผู้อำนวยการกองแข่งขันกีฬาเป็นเลิศ กรรมการและเลขานุการ

 หัวหน้างานแข่งขันและทะเบียนกีฬาระดับชาติ กรรมการและผู้ช่วยเลขานุการ

**3.2 คณะกรรมการพิจารณาการประท้วงด้านเทคนิคกีฬา ประกอบด้วย**

 ผู้แทนสมาคมกีฬาฟุตบอลอาวุโสไทย ประธานกรรมการ

 ประธานฝ่ายเทคนิคกีฬาฟุตบอล กรรมการ

 ประธานฝ่ายจัดการแข่งขันกีฬาฟุตบอล กรรมการ

 ผู้แทนการกีฬาแห่งประเทศไทย กรรมการ

กรรมการผู้จัดการทีมที่เข้าแข่งขัน (ยกเว้นคู่กรณี) กรรมการ

 บุคคลที่จังหวัดเจ้าภาพแต่งตั้ง กรรมการและเลขานุการ

**4. ข้อบังคับและกติกาการแข่งขัน**

4.1 ให้ใช้ข้อบังคับการกีฬาแห่งประเทศไทย ว่าด้วยการแข่งขันกีฬาแห่งชาติ พ.ศ. 2550 บังคับใช้ บางกรณีโดยอนุโลม

4.2 ให้ใช้กติกาการแข่งขันของสมาคมกีฬาฟุตบอลอาวุโสไทย บังคับใช้บางกรณีโดยอนุโลม

4.3 ให้ใช้กติกาการแข่งขันของสหพันธ์ฟุตบอลนานาชาติ (FIFA)

**5. คุณสมบัติของผู้เข้าร่วมการแข่งขัน**

5.1 ต้องมีสัญชาติไทย

5.2 ไม่เป็นนักกีฬาที่อยู่ในระยะเวลาที่สหพันธ์กีฬานานาชาติ หรือสมาคมกีฬาแห่งประเทศไทยหรือประธานกรรมการอำนวยการแข่งขัน หรือ การกีฬาแห่งประเทศไทย ลงโทษให้พักการแข่งขัน

5.3 นักกีฬาที่สมัครเข้าร่วมการแข่งขันจะต้องเป็นนักกีฬาที่ขึ้นทะเบียนกับสมาคมกีฬาแห่งจังหวัดนั้นๆ เท่านั้น

**5.4 นักกีฬาทุกคนจะต้องนำเอกสารการตรวจสุขภาพ (ใบรับรองแพทย์) ไม่เกิน 1 เดือนก่อนการแข่งขัน มายื่นให้กับคณะกรรมการจัดการแข่งขันในวันประชุมผู้จัดการทีม ทั้งรอบแข่งขันคัดเลือกระดับภาคและรอบแข่งขันระดับชาติ หากไม่นำเอกสารมายื่นตามกำหนดจะไม่มีสิทธิ์ลงทำการแข่งขันโดยเด็ดขาด**

**6. ประเภทการแข่งขัน**

* 1. **The Masters อายุ 40 / 45 / 50 ปี**

- ส่งรายชื่อนักกีฬา ได้ทั้งหมด 22 คน

- ผู้เล่น 11 คนแรก ประกอบด้วย

1. ผู้รักษาประตู (อายุ 40 ปี ขึ้นไป)

2. ผู้เล่นอายุ 40 – 44 ปี มี 3 คน

3. ผู้เล่นอายุ 45 – 49 ปี มี 4 คน

4. ผู้เล่นอายุ 50 ปีขึ้นไป มี 3 คน

- การเปลี่ยนตัวผู้เล่นให้เปลี่ยนในกลุ่มอายุเดียวกันเท่านั้น

- ผู้เล่นที่เปลี่ยนตัวออกไปแล้ว จะกลับเข้ามาเล่นอีกไม่ได้

6.1.1 ทีมที่สมัครเข้าร่วมการแข่งขัน **The Masters อายุ 40 / 45 / 50 ปี** แบ่งกลุ่มนักกีฬาให้ใช้หมายเลขเบอร์เสื้อตามที่กำหนด เพื่อความสะดวกในการตรวจสอบจำนวนนักกีฬาที่มีสิทธิ์ ลงแข่งขันตามกลุ่มอายุ ดังนี้

 1. ผู้เล่นอายุ 40 – 44 ปี ส่งเข้าแข่งขันได้ไม่เกิน 6 คน และลงทำการแข่งขันพร้อมกันได้ไม่เกิน 3 คนให้ใช้หมายเลข 3 – 9

2. ผู้เล่นอายุ 45 – 49 ปี ส่งเข้าแข่งขันได้ไม่เกิน 8 คน และลงทำการแข่งขันพร้อมกันได้ไม่เกิน 4 คนให้ใช้หมายเลข 10 – 17

3. ผู้เล่นอายุ 50 – 54 ปี ส่งเข้าแข่งขันได้ไม่เกิน 6 คน และลงทำการแข่งขันพร้อมกันได้ไม่เกิน 3 คนให้ใช้หมายเลข 18 –25

4. ผู้รักษาประตู 2 คน ให้ใช้หมายเลข 1 และ 2 (อายุอยู่ในกลุ่มใดก็ได้)

* 1. **The Legends อายุ 55 / 60 /65 ปี**

- ส่งรายชื่อนักกีฬา ได้ทั้งหมด 22 คน

 - ผู้เล่น 11 คนแรก ประกอบด้วย

1. ผู้รักษาประตู (อายุ 55 ปี ขึ้นไป)

2. ผู้เล่นอายุ 55 – 59 ปี มี 3 คน

3. ผู้เล่นอายุ 60 - 64 ปี มี 4 คน

4. ผู้เล่นอายุ 65 ปี ขึ้นไป มี 3 คน

 - การเปลี่ยนตัวให้เปลี่ยนในกลุ่มอายุเดียวกันเท่านั้น

 - ผู้เล่นที่เปลี่ยนตัวออกไปแล้วสามารถกลับเข้ามาเล่นได้อีกตลอดเวลา

6.2.1 ทีมที่สมัครเข้าร่วมการแข่งขัน **The Legends อายุ 55 / 60 /65 ปี** แบ่งกลุ่มนักกีฬา ให้ใช้หมายเลขเบอร์เสื้อตามที่กำหนด เพื่อความสะดวกในการตรวจสอบจำนวนนักกีฬาที่มีสิทธิ์ ลงแข่งขันตามกลุ่มอายุ ดังนี้

1. ผู้เล่นอายุ 55 – 59 ปี ส่งเข้าแข่งขันได้ไม่เกิน 6 คน และลงทำการแข่งขันพร้อมกันได้ไม่เกิน 3 คนให้ใช้หมายเลข 3 – 9

2. ผู้เล่นอายุ 60 –64 ปี ส่งเข้าแข่งขันได้ไม่เกิน 8 คน และลงทำการแข่งขันพร้อมกันได้ไม่เกิน 4 คนให้ใช้หมายเลข 10 – 17

3. ผู้เล่นอายุ 65 ปีขึ้นไป ส่งเข้าแข่งขันได้ไม่เกิน 6 คน และลงทำการแข่งขันพร้อมกันได้ไม่เกิน 3 คนให้ใช้หมายเลข 18 – 25

4. ผู้รักษาประตู 2 คน ให้ใช้หมายเลข 1 และ 2 (อายุอยู่ในกลุ่มใดก็ได้)

**7. จำนวนผู้เข้าแข่งขัน**

7.1 อนุญาตให้แต่ละทีมในแต่ละประเภทส่งนักกีฬาได้ทีมละไม่น้อยกว่า 15 คน และไม่เกิน 22 คน

7.2 จำนวนเจ้าหน้าที่ ให้ทุกทีมมีเจ้าหน้าที่ทีมได้ไม่เกิน ทีมละ 3 คน

**8.** .หลักเกณฑ์และวิธีการจัดการแข่งขัน

8.1 การแข่งขันระดับรวมภาค เป็นการแข่งขันเพื่อคัดเลือกทีมให้ได้รับสิทธิเข้าแข่งขันฟุตบอลอาวุโสแห่งชาติ ครั้งที่ 2 (พ.ศ. 2562) ณ จังหวัดบุรีรัมย์ จำนวน 10 ทีม แชมป์เก่า 1 ทีม เจ้าภาพ 1 ทีม รวม 12 ทีม

8.1.1 ถ้ามีทีมภายในภาคส่งเข้าแข่งขัน ตั้งแต่ 11 ทีมขึ้นไป ให้แบ่งการแข่งขันออกเป็น 4 สาย โดยกำหนดการแข่งขันเป็นรอบดังนี้ (ถ้ามีทีมเข้าแข่งขันเกิน 16 ทีม ให้คณะกรรมการเป็นผู้พิจารณา)

**รอบแรก** ให้แต่ละสายแข่งขันแบบพบกันหมดในสาย เพื่อคัดเลือกทีมที่มี คะแนนเป็นที่ 1 และ ที่ 2 ของแต่ละสายเข้าแข่งขันในรอบที่สอง (ในกรณีที่ทีมมีคะแนนเท่ากันให้จับสลากหาทีมเข้ารอบ) ในกรณีที่ 3 ทีม มีคะแนนเท่ากัน ให้จับสลากเพื่อหาทีมเข้ารอบต่อไป

**รอบที่สอง** ทำการแข่งขันโดยใช้วิธีแพ้คัดออก โดยกำหนดคู่แข่งขัน ดังนี้

 สาย ก. ให้ทีมที่มีคะแนนเป็นที่ 1 ของสายที่ 1 แข่งขันกับ ทีมที่มีคะแนนเป็นที่ 2 ของสายที่ 2

สาย ข. ให้ทีมที่มีคะแนนเป็นที่ 1 ของสายที่ 2 แข่งขันกับ ทีมที่มีคะแนนเป็นที่ 2 ของสายที่ 1 สาย ค. ให้ทีมที่มีคะแนนเป็นที่ 1 ของสายที่ 3 แข่งขันกับ ทีมที่มีคะแนนเป็นที่ 2 ของสายที่ 4 สาย ง. ให้ทีมที่มีคะแนนเป็นที่ 1 ของสายที่ 4 แข่งขันกับ ทีมที่มีคะแนนเป็นที่ 2 ของสายที่ 3

**รอบรองชนะเลิศ**

 คู่ที่ 1 ให้ทีมที่ชนะสาย (ก.) ในรอบที่สอง แข่งขันกับ ทีมที่ชนะสาย (ค.) ในรอบที่สอง

 คู่ที่ 2 ให้ทีมที่ชนะสาย (ข.) ในรอบที่สอง แข่งขันกับ ทีมที่ชนะสาย (ง.) ในรอบที่สอง

**รอบชิงชนะเลิศ** ให้ทีมที่ชนะในรอบรองชนะเลิศ แข่งขันชิงชนะเลิศ

ทีมที่มีคะแนนอันดับที่ 1 และที่ 2 ได้สิทธิ์ไปแข่งขันระดับชาติ

8.1.2 การแข่งขันในรอบแรก ทำการแข่งขันแบบพบกันหมดในสาย เมื่อหมดเวลาการแข่งขันแล้ว ผลปรากฏว่าเสมอกัน ให้หาทีมชนะ โดยการเตะจากจุดโทษ เพื่อหาทีมชนะ สำหรับการแข่งขันในรอบที่สอง รอบรองชนะเลิศ และรอบชิงชนะเลิศ เมื่อหมดเวลาการแข่งขันแล้ว ผลปรากฏว่าเสมอกันในเวลาที่แข่งขันตามปกติ ให้หาผู้ชนะด้วยการใช้วิธีการเตะจากจุดโทษ เพื่อหาทีมชนะต่อไป โดยไม่มีการต่อเวลาการแข่งขัน

8.1.3การจับสลากแบ่งสายการแข่งขัน

 - การแข่งขันในแต่ละภาคกําหนดให้จับสลากแบ่งสายการแข่งขัน ดังนี้

 ก. แบ่งการแข่งขันออกเป็น 4 สาย ให้ทําการจับสลากเข้าสายตามปกติ

 ข. กรณีแบ่งการแข่งขันออกเป็น 2 สาย ให้ทําการจับสลากเข้าสายตามปกติ

8.1.4 การจับสลากแบ่งสายการแข่งขันของแต่ละภาค ให้ทีมที่รับเป็นเจ้าภาพจัด การแข่งขันของภาค นั้น มีสิทธิที่จะเลือกเข้าสายหนึ่งสายใด และมีสิทธิที่จะเลือกแข่งขันเป็นคู่เปิดสนามได้

8.2 การแข่งขันระดับชาติ**(**แข่งขันกีฬาฟุตบอลอาวุโสแห่งชาติ ครั้งที่ 2 (พ.ศ. 2562**)** กําหนดให้จับสลากแบ่งสายการแข่งขัน ดังนี้

ก. แบ่งการแข่งขันออกเป็น 4 สายๆ ละ 3 ทีม โดยวิธีการจับสลากลงสายการแข่งขันซึ่งทีมจากภาคเดียวกันอาจอยู่สายเดียวกันได้

ข. ทีมจังหวัดเจ้าภาพกีฬาฟุตบอลอาวุโสแห่งชาติ ครั้งที่ 2 มีสิทธิที่จะเลือกเข้าอยู่ในสายหนึ่งสายใดก็ได้

ค. ทีมที่ชนะเลิศกีฬาฟุตบอลอาวุโสแห่งชาติ ครั้งที่1 (พ.ศ.2561) ให้เป็นทีมยืนใน อันดับ 1 สาย (1.)

ง. ดําเนินการแข่งขันตามระเบียบการแข่งขันข้อ 10.1 ถึง ข้อ 10.12

**รอบแรก** ให้แต่ละสายทําการแข่งขันแบบพบกันหมดในสาย เพื่อคัดเลือกทีมที่มีคะแนนเป็นที่ 1 และ ที่ 2 ของแต่ละสายเข้าแข่งขันในรอบที่สอง (ในกรณีที่ทีมมีคะแนนเท่ากันให้จับสลากหาทีมเข้ารอบ)

 - ในกรณีที่ 3 ทีมมีคะแนนเท่ากัน ให้จับสลากเพื่อหาทีมที่เขารอบต่อไป

**รอบที่สอง** ทําการแข่งขันโดยใช้วิธีแพ้คัดออก โดยกําหนดคู่แข่งขัน ดังนี้

สาย ก. ให้ทีมที่มีคะแนนเป็นที่ 1 ของสายที่ 1 แข่งขันกับ ทีมที่มีคะแนนเป็นที่ 2 ของสายที่ 2 สาย ข. ให้ทีมที่มีคะแนนเป็นที่ 1 ของสายที่ 2 แข่งขันกับ ทีมที่มีคะแนนเป็นที่ 2 ของสายที่ 1 สาย ค. ให้ทีมที่มีคะแนนเป็นที่ 1 ของสายที่ 3 แข่งขันกับ ทีมที่มีคะแนนเป็นที่ 2 ของสายที่ 4 สาย ง. ให้ทีมที่มีคะแนนเป็นที่ 1 ของสายที่ 4 แข่งขันกับ ทีมที่มีคะแนนเป็นที่ 2 ของสายที่ 3

**รอบรองชนะเลิศ**

คู่ที่ 1 ให้ทีมที่ชนะสาย (ก.) ในรอบที่สอง แข่งขันกับทีมที่ชนะสาย (ค.) ในรอบที่สอง

คู่ที่ 2 ให้ทีมที่ชนะสาย (ข.) ในรอบที่สอง แข่งขันกับทีมที่ชนะสาย (ง.) ในรอบที่สอง

**รอบชิงชนะเลิศ** ให้ทีมที่ชนะในรอบรองชนะเลิศ แข่งขันชิงชนะเลิศ ทีมที่แพ้ในรอบรองชนะเลิศ ครองอันดับที่ 3 ร่วมกัน

 **การแข่งขันในรอบแรก** ทําการแข่งขันแบบพบกันหมดในสาย เมื่อหมดเวลาการแข่งขันแล้วผลปรากฏว่าเสมอกัน ให้หาทีมชนะ โดยการเตะจากจุดโทษ เพื่อหาทีมชนะ

**สําหรับการแข่งขันในรอบที่สอง, รอบรองชนะเลิศ และรอบชิงชนะเลิศ** เมื่อหมดเวลาการแข่งขัน ผลปรากฏว่าเสมอกันในเวลาที่แข่งขันตามปกติ ให้หาผู้ชนะด้วยการใช้วิธีการเตะจาก จุดโทษ เพื่อหาทีมชนะต่อไป โดยไม่มีการต่อเวลาการแข่งขัน

8.3 การจัดให้มีการแบ่งสายและการแข่งขันแบบพบกันหมดในสาย ให้ใช้วิธีนับคะแนนของการแข่งขันมารวมกัน ถ้าทีมที่เข้าแข่งขันมีคะแนนเท่ากันให้ใช้วิธีจับสลากเพื่อหาลำดับของทีม ซึ่งจะดำเนินการจับสลากหาลำดับของทีมเมื่อการแข่งขันคู่สุดท้ายของสายนั้นๆ ได้เสร็จสิ้นลง โดยให้คณะกรรมการจัดการแข่งขันฯ หรือคณะกรรมการดำเนินการแข่งขันและเจ้าหน้าที่ ซึ่งไปดำเนินการแข่งขันอยู่ เป็นผู้ดำเนินการจับสลากหาลำดับของทีมต่อไป

สำหรับทีมที่จะต้องจับสลาก หากไม่มีผู้แทนที่ได้รับมอบหมายมาทำการจับสลาก ให้คณะกรรมการจัดการแข่งขันฯ หรือคณะกรรมการดำเนินการแข่งขันหรือเจ้าหน้าที่เป็นผู้ดำเนินการ มีสิทธิที่จะเชิญบุคคลใดมาทำการจับสลากแทนก็ได้ และทีมนั้นๆ จะต้องยอมรับผลการจับสลากนั้น

สําหรับการนับคะแนน มีหลักเกณฑ์ ดังนี้

 8.3.1 ทีมที่ชนะ ได้ 3 คะแนน

 8.3.2 ทีมที่แพ้ ไม่ได้คะแนน

8.4 เวลาในการแข่งขันระดับรวมภาค การแข่งขันแบ่งออกเป็น 2 ครึ่งๆละ 25 นาที พักระหว่างครึ่งไม่เกิน 10 นาที ระดับชาติการแข่งขันแบ่งเป็น 2 ครึ่งๆ ละ 40 นาที พักระหว่างครึ่งไม่เกิน 15 นาที หรือตามมติ ที่ประชุมผู้จัดการทีม

8.5 การจัดกําหนดการแข่งขัน การเลื่อน หรือสั่งงดการแข่งขัน ของทีมที่ปฏิบัติผิดระเบียบการแข่งขัน เมื่อคณะกรรมการจัดการแข่งขันฯ หรือคณะกรรมการดําเนินการแข่งขันระดับภาค ได้ประกาศไปแล้ว ทุกทีมจะต้องปฏิบัติตามทุกประการ

8.6 คณะกรรมการจัดการแข่งขันฯ หรือคณะกรรมการดำเนินการแข่งขันระดับภาคจะเลื่อน การแข่งขันคู่แข่งขันใดๆ ก็ต่อเมื่อมีเหตุสุดวิสัยเกิดขึ้น เช่น สนามไม่อยู่ในภาวะที่ใช้ทำการแข่งขันได้ ตามความเห็นของคณะกรรมการเทคนิคกีฬา ในกรณีเช่นนี้ ทีมที่ต้องเข้าแข่งขันจะต้องเข้าแข่งขันจะต้องรับทราบและปฏิบัติตาม โดยจะเรียกร้องค่าเสียหายใดๆ มิได้ หากจะเลื่อนโดยเหตุอื่นนอกจากที่กล่าวนี้ จะต้องแจ้งให้ทีมที่เข้าแข่งขันทราบก่อนการแข่งขัน ไม่น้อยกว่า 24 ชั่วโมง อนึ่ง ในกรณีเหตุสุดวิสัยไม่สามารถดำเนินการจัดการแข่งขันต่อไปได้ ให้คณะกรรมการจัดการแข่งขัน ดำเนินการแข่งขันต่อไปในเวลาที่เหลืออยู่ หรือหาข้อยุติอื่นๆ ส่วน วัน เวลา นั้น ให้คณะกรรมการจัดการแข่งขัน หารือกับผู้แทนการกีฬาแห่งประเทศไทยเพื่อดำเนินการต่อไป ให้คงไว้เกี่ยวกับการลงโทษ (ใบเหลืองและใบแดง) และนักกีฬาจะต้องเป็นชุดเดียวกับชุด ที่ผู้ตัดสินได้สั่งยุติการแข่งขัน เท่านั้น

8.7 กําหนดการแข่งขัน ที่คณะกรรมการจัดการแข่งขันฯ หรือคณะกรรมการดําเนินการแข่งขันระดับภาค ได้กําหนดไว้ ทีมต่างๆจะขอเปลี่ยนแปลงไม่ได้

8.8 หากมีปัญหาใดนอกเหนือจากที่ระบุไว้ในเรื่องของกําหนดการแข่งขัน ให้อยู่ในดุลยพินิจของคณะกรรมการ จัดการแข่งขันฯ หรือคณะกรรมการดําเนินการแข่งขันระดับภาค เป็นผู้พิจารณาผลของการพิจารณาของคณะฯ กรรมการฯ ถือเป็นยุติ จะอุทธรณ์มิได

8.9 การตัดสินของผู้ตัดสินให้ถือเป็นที่สิ้นสุด จะประท้วงหรือเปลี่ยนผลการตัดสินไม่ได้

8.10 นักกีฬา เจ้าหน้าที่ ทําร้ายผู้ตัดสิน ให้ยุติการแข่งขัน และปรับให้ทีมนั้นเป็นแพ้ และให้ยกเลิกผลการแข่งขัน ที่ผ่านมา และไม่ให้มีการแข่งขันในเกมส์ที่เหลืออยู่ พร้อมทั้งเขียนรายงานเสนอการกีฬาแห่งประเทศไทยฯ เพื่อดําเนินการลงโทษสถานหนัก ต่อไป

## 9. ข้อปฏิบัติในการแข่งขัน

 9.1 จังหวัดที่มีความประสงค์จะส่งทีมเข้าร่วมการแข่งขันให้ยื่นความจํานงโดยการกรอกข้อความในใบสมัครให้ครบถ้วน ตามแบบใบสมัครเข้าแข่งขัน ใบสมัครดังกล่าว ต้องส่งพร้อมหลักฐานอีก 3 ข้อดังต่อไปนี้

9.1.1 ทะเบียนรายชื่อนักกีฬา และเจ้าหน้าที่ ตามคุณสมบัติในข้อ 6 และข้อ 8 จํานวน 25 คน เรียงตามลําดับหมายเลขที่ส่งเข้าแข่งขัน พร้อมทั้งลายมือชื่อนักกีฬาที่แท้จริง(ซึ่งลายมือชื่อนี้จะใช้ตรวจสอบในระหว่างที่แข่งขัน หากลายมือชื่อไม่เหมือนกันก็จะตัดสิทธิ์การลงแข่งขันของนักกีฬาผู้นั้นตลอดการแข่งขัน) พร้อมกับส่งรายชื่อเจ้าหน้าที่ประจําทีม ที่ไม่ขาดคุณสมบัติ จํานวน 3 คน

9.1.2 รูปถ่ายของนักกีฬา ผู้จัดการทีม ผู้ฝึกสอน และผู้ช่วยผู้ฝึกสอน ขนาด 1 นิ้ว จํานวนคนละ 3 รูป เป็นรูปที่ถ่ายไว้ไม่เกิน 1 ปี โดยถ่ายใบหน้าตรง ไม่สวมหมวก และเขียนชื่อ – นามสกุล (ตัวบรรจง) พร้อมทั้งชื่อของจังหวัดที่ส่งทีมเข้าแข่งขันและหมายเลขที่จะใช้แข่งขัน (เช่น นายกอ ขอสกุล หมายเลข 11 จังหวัดราชธานี หรือ นายขอ กอสกุล ผู้จัดการทีมจังหวัดราชธานี) ไว้ด้านหลังรูป ทั้ง 3 รูป ในกรณีต้องการเปลี่ยนแปลงรายชื่อบุคคลดังกล่าว ให้ทำหนังสือถึงการกีฬาแห่งประเทศไทยฯ และในระหว่างการแข่งขัน จะต้องสวมใส่บัตรประจําตัวที่ การกีฬาแห่งประเทศไทยฯ ได้ออกให้ และถูกต้องตามตําแหน่งเท่านั้น ตลอดเวลาการแข่งขันตามรายชื่อที่ได้ลงทะเบียนไว้เท่านั้น

9.1.3 บัตรประจําตัวประชาชน บัตรสมาชิกสภา บัตรข้าราชการ บัตรพนักงานองค์การรัฐวิสาหกิจหรือบัตรประจําตัวทางราชการที่มีรูปถ่าย ฉบับตัวจริง พร้อมถ่ายเอกสารบัตรดังกล่าวมาด้วย เมื่อตรวจสอบถูกต้องแล้วจะคืนบัตรตัวจริงให้(ไม่รับใบแทนบัตรประจําตัวประชาชนที่ไม่มีรูปถ่าย)

9.1.4 นักกีฬาที่สมัครเข้าร่วมการแข่งขันทั้ง 2 รุ่น ให้นำใบรับรองแพทย์มายืนยันในวันประชุมผู้จัดการทีมทั้งระดับภาคและระดับภาค

9.2 จังหวัดที่เข้าแข่งขันจะต้องจัดทีมฟุตบอลไปแข่งขัน ตาม วัน เวลา และสนามแข่งขันที่ได้กําหนดไว้ทีมใดลงสนามแข่งขันแล้ว เหลือผู้เล่นน้อยกว่า 7 คนในสนาม ให้ปรับทีมนั้นเป็นแพ้ และให้คู่แข่งขันเป็นผู้ชนะ และให้ยกเลิกผลการแข่งขันที่ผ่านมา โดยไม่ให้แข่งขันในเกมส์ที่เหลืออยู่ หากทีมใดถึงสนามแข่งขันแล้ว จะต้องลงสนามทําการแข่งขันตามเวลาที่กําหนด หากทีมหนึ่งทีมใดไม่ลงทําการแข่งขันหรือเจตนาที่จะไม่ทําการแข่งขันตามเวลาที่กําหนด ให้ปรับเป็นแพ้และให้ทีมคู่แข่งขันเป็นผู้ชนะ โดยผู้ตัดสินต้องเขียนรายงานเสนอต่อประธานจัดการแข่งขันเพื่อดําเนินการลงโทษตามระเบียบการแข่งขันฯต่อไป) หากไม่พร้อมจะลงสนามทั้ง 2 ทีม ให้ปรับเป็นแพ้ทั้งคู่ ทีมใดที่ถูกปรับเป็นแพ้ทุกกรณี ให้ถือว่าไม่มีผลในการแข่งขันที่ผ่านานมา(ปรับเป็นแพ้ทุกแมทช์การแข่งขันที่ผ่านมา) และไม่มีสิทธิทําการแข่งขันต่อไป และในกรณีที่มีผู้เล่นที่บาดเจ็บก่อนที่หมดเวลาการแข่งขันและไม่สามารถทำการแข่งขัน ต่อไปได้ให้อยู่ในดุลยพินิจของแพทย์แต่ถ้าเป็นกรณีที่หมดเวลาการแข่งขันแล้ว ผู้เล่นคนนั้นมีความประสงค์ที่จะไม่ต้องการเตะจากจุดโทษเพื่อหาผู้ชนะไม่ได้ ไม่ว่ากรณีใดๆ

9.3 ในวันแข่งขันทีมใดเจตนาไม่ลงทําการแข่งขันหรือเจตนาที่จะไม่ลงการแข่งขันต่อไปจนหมดเวลาการแข่งขัน หรือไม่เข้าแข่งขันตามรายการที่คณะกรรมการกําหนดถือว่าทีมนั้นผิดมารยาทอย่างร้ายแรงให้ปรับทีมนั้นเป็นแพ้ทุกกรณี โดยให้ถือว่าไม่มีผลในการแข่งขันที่ผ่านมาปรับเป็นแพ้ทุกแมทช์การแข่งขันที่ผ่านมา) และไม่มีสิทธิ์ทําการแข่งขันต่อไปและจะต้องถูกพิจารณาลงโทษ

9.4 ให้ผู้จัดการทีมของทีมที่จะลงแข่งขันในวันนั้นส่งบัญชีรายชื่อนักกีฬาและเจ้าหน้าที่โดยลำดับหมายเลขให้ตรงกับหมายเลขที่สมัครไว้ ตามแบบฟอร์มใบส่งชื่อนักกีฬาลงแข่งขัน โดยมีผู้เล่น ไม่เกิน 11 คน และผู้เล่นสํารองไม่เกิน 14 คน การส่งรายชื่อต้องส่งถึงคณะกรรมการจัดการแข่งขันฯ หรือคณะกรรมการ ดําเนินการแข่งขันระดับภาค หรือเจ้าหน้าที่ ที่ได้รับมอบหมายให้ดำเนินการแข่งขันก่อนเวลาการแข่งขัน 1 ชั่วโมง ของทุกวันที่มีการแข่งขัน ณ สนามแข่งขันของคู่ นั้นๆ

9.5 ถ้าปรากฏหลักฐานว่าชุดของจังหวัดใดส่งชื่อหรือนามสกุลผู้เล่นปลอมส่งบัญชีลายมือชื่อ ผู้เล่นปลอม หรือจัดผู้ที่ขาดคุณสมบัติ หรือผู้เล่นไม่มีสิทธิตามระเบียบนี้ลงแข่งขันให้ปรับทีมนั้นเป็นแพ้ให้ถือว่าไม่มีผลในการแข่งขันที่ผ่านมา และไม่มีสิทธิทําการแข่งขันต่อไปไม่ว่าจะมีการประท้วงหรือไม่ก็ตาม โดยให้คณะกรรมการจัดการแข่งขัน หรือคณะกรรมการดําเนินการแข่งขันระดับภาค ประกาศระบุความผิด ทั้งถอนสิทธิ์ทีมของจังหวัดนั้นออกจากการแข่งขันและให้การกีฬาแห่งประเทศไทย พิจารณาลงโทษตามข้อบังคับฯ ต่อไป

9.6 คู่แข่งขันมีสิทธิ์ที่จะขอตรวจบัญชีรายชื่อนักกีฬา หรือทะเบียนรูปถ่ายของคู่แข่งขันจากคณะกรรมการจัดการแข่งขันฯ หรือคณะกรรมการดําเนินการแข่งขันระดับภาค หรือเจ้าหน้าที่ได้

9.7 ตลอดเวลาการแข่งขันผู้เข้าแข่งขันต้องประพฤติตนให้สมกับเป็นนักกีฬาและเจ้าหน้าที่ทีมที่ดีการละเมิดกติกาการแข่งขันจนถูกผู้ตัดสินคาดโทษ (ใบเหลือง) 2 ครั้งจะติดต่อกันหรือไม่ก็ตามให้งดลงทําการแข่งขันในครั้งต่อไป 1 ครั้ง หรือผู้ตัดสินให้ออกจากการแข่งขัน (ใบแดง) ให้ถือว่าเป็นความผิดอย่างร้ายแรง ให้งดลงแข่งขันในนัดต่อไปอย่างน้อย 1 ครั้ง และนําเรื่องเสนอให้การกีฬาแห่งประเทศไทย พิจารณาเพิ่มโทษตามควรแก่กรณีตามระเบียบฯ ต่อไป

9.8 นักกีฬาคนใดที่ถูกผู้ตัดสินให้ออก (ใบแดง) หรือถูกคาดโทษ (ใบเหลือง) ตลอดจนถึงเจ้าหน้าที่ทีมที่ถูกผู้ตัดสินลงโทษจะมีผลติดต่อสืบเนื่องไปถึงการแข่งขันรอบต่อไปด้วย

9.9 ระเบียบการพิจารณามารยาท วินัย และข้อประท้วง ที่ประกาศใช้แล้ว เป็นส่วนหนึ่งของระเบียบการแข่งขันนี้ ทีมที่เข้าแข่งขันเจ้าหน้าที่นักกีฬา ต้องปฏิบัติตามอย่างเคร่งครัด

9.10 การถอนทีมออกจากการแข่งขันจะกระทํามิได้เมื่อถึงกําหนดวันแข่งขันเริ่มขึ้นของแต่ละภาค การไม่ไปแข่งขันตามกําหนดการแข่งขัน โดยอ้างการถอนทีมให้ลงโทษทีมนั้น ตามข้อ 11.3

9.11 การปฏิบัติตามระเบียบการแข่งขัน ให้คณะกรรมการจัดการแข่งขันฯ ดําเนินการให้เป็นไปตามระเบียบฯนี้ การพิจารณาโทษของนักกีฬาและทีมที่เข้าแข่งขันหรือพิจารณาการกระทำอันใดที่มีการละเมิดซึ่งไม่ปรากฏอยู่ในระเบียบฯนี้ รวมทั้งการพิจารณารายงานของผู้ตัดสิน ที่มีเหตุการณ์ไม่ปกติในการแข่งขันให้เป็นหน้าที่ของคณะกรรมการฯ ซึ่งประกอบด้วย ประธานฯหรือรองประธานกับกรรมการ อีกอย่างน้อย 5 คน เป็นผู้พิจารณาผลของการพิจารณานั้นเป็นที่สิ้นสุด ผู้เข้าแข่งขันจะต้องปฏิบัติตามระเบียบการแข่งขันนี้ ผู้แทนจังหวัด เจ้าหน้าที่ นักกีฬาของทีมที่เข้าแข่งขันฯ จะต้องทราบจะอ้างว่าไม่ทราบระเบียบฯ นี้ด้วยประการใดๆ มิได้

## 10. การแต่งกายของนักกีฬา

10.1 ผู้เล่นแต่ละทีม ต้องแต่งกายให้เรียบร้อยเหมือนกัน (ยกเว้นผู้รักษาประตู) ตามแบบเครื่องแต่งกายสีของเสื้อ กางเกง และถุงเท้า ตามที่ได้แจ้งไว้ในใบสมัครหรือแจ้งในการประชุมผู้จัดการทีมก่อนการแข่งขัน และต้องติดหมายเลขประจำตัวทางด้านหน้า (อนุโลม) และหลังเสื้อพร้อมทั้งหมายเลขที่ขากางเกงแข่งขันให้ชัดเจน ตามที่ได้ระบุหมายเลขของผู้เล่นแต่ละคนไว้ในใบสมัคร โดยหมายเลขที่หน้าอกเสื้อและที่ขากางเกง จะต้องมีส่วนสูงไม่น้อยกว่า 10 ซ.ม. ส่วนด้านหลังเสื้อ ต้องมีส่วนสูงไม่น้อยกว่า 25 ซ.ม. ผู้เล่นที่ไม่ติดหมายเลข หรือติดหมายเลขไม่ตรงกับในทะเบียนใบสมัครโดยเจตนาทุจริต หรือไม่มีเหตุอันควร หากลงไปทำการแข่งขัน และมีผู้ประท้วง ให้คณะกรรมการจัดการแข่งขัน หรือคณะกรรมการดําเนินการแข่งขันภาคปรับทีมนั้นเป็นแพ้ และไม่จัดให้ทําการแข่งขันในรอบต่อไป ยกเว้นจะได้แจ้งให้ผู้ตัดสินทราบก่อนลงทําการแข่งขัน และผู้ตัดสิน ได้บันทึกลงในรายงานไว้แล้ว

10.2 ในกรณีชุดแข่งขันมีสีคลายคลึงกันให้ทีมที่มีชื่ออยู่หลังคู่แข่งขันเปลี่ยนชุดแข่งขันทั้งนี้โดยการพิจารณาของผู้ตัดสินที่ทําหน้าที่ในคู่นั้นๆ ในกรณีที่มีปัญหาต่างๆ ที่เกี่ยวกับชุดแข่งขันให้อยู่ในดุลยพินิจของ ผู้ตัดสินเท่านั้น**(ทั้งนี้ต้องไม่ขัดกับระเบียบและข้อบังคับของ กกท.)**

10.3 ผู้ที่เป็นหัวหน้าทีมต้องติดเครื่องหมายที่แขนเสื้อด้านซ้ายให้ชัดเจน เครื่องหมายนี้จะต้อนํามาเอง

10.4 ให้ใช้ข้อบังคับในกติกาการแข่งขันฟุตบอลของสหพันธ์ฟุตบอลนานาชาติ(FIFA)ที่สมาคมประกาศใช้

**11. มารยาทของนักกีฬา**ตลอดเวลาการแข่งขันนักกีฬาทุกคนจะต้องประพฤติตนให้สมกับความเป็นนักกีฬาที่ดี และต้องปฏิบัติตามกติกาการแข่งขันฟุตบอลของสหพันธ์ฟุตบอลนานาชาติ (FIFA) และระเบียบการแข่งขันฟุตบอลของสมาคมกีฬาฟุตบอลอาวุโสไทย การละเมิดกติกาการแข่งขันหรือระเบียบการแข่งขันจนถึงกับ ผู้ตัดสินสั่งยุติการแข่งขัน ให้ถือว่าเป็นความผิดอย่างร้ายแรงให้มีการพิจารณาโทษตามระเบียบการพิจารณามารยาทวินัย และข้อประท้วง และบทลงโทษของสมาคมฯ และให้เสนอการกีฬาแห่งประเทศไทยพิจารณาโทษตามข้อบังคับอีกชั้นหนึ่ง

**12.หลักเกณฑ์การพิจารณาผู้ตัดสินลงทำการตัดสินในแต่ละแมทซ์**

12.1 ผู้ตัดสินต้องผ่านการอบรมฯจากสมาคมกีฬาแห่งประเทศไทยหรือการกีฬาแห่งประเทศไทย ที่ผ่านการอบรมฯดังกล่าวต้องขึ้นทะเบียนกับการกีฬาแห่งประเทศไทยและได้รับการพิจารณาจากสมาคมฟุตบอลอาวุโสไทย เสนอรายชื่อให้การกีฬาแห่งประเทศไทย แต่งตั้งให้ปฏิบัติหน้าที่เป็นผู้ตัดสิน

12.2. การปฏิบัติหน้าที่ของผู้ตัดสินต้องตระหนักและคํานึงถึงการมีส่วนได้ส่วนเสียในกรณีที่มีส่วน เกี่ยวข้องหรืออาจจะมีส่วนเกี่ยวข้องในการปฏิบัติหน้าที่เพื่อมิให้เกิดคําครหาหรือเกิดการประท้วงฯอันเชื่อได้ว่า ไม่โปร่งใสหรือยุติธรรมของการตัดสิน

**13.การประท้วง**

13.1 ประท้วงเฉพาะเรื่องเทคนิคการกีฬาภายใน 1 ชั่วโมง นับตั้งแต่หมดเวลาการแข่งขันฯ การประท้วงต้องเป็นลายลักษณ์อักษรผู้จัดการทีมเป็นผู้ลงนามหนังสือ พร้อมด้วยวางเงินประกัน 5,000 บาท (ห้าพันบาทถ้วน) เงินนี้จะคืนให้เมื่อการประท้วงเป็นผล ถ้าไม่เป็นผลจะริบเงินเป็นทุนส่งเสริมกีฬาของจังหวัดเจ้าภาพ

13.2 การประท้วงเรื่องคุณสมบัตินักกีฬา ประท้วงได้ตลอดเวลา การประท้วงต้องเป็นลายลักษณ์อักษร หัวหน้าคระนักกีฬาเป็นผู้ลงนามหนังสือ พร้อมด้วยวางเงินประกัน 5,000 บาท (ห้าพันบาทถ้วน) เงินนี้จะคืนให้เมื่อการประท้วงเป็นผล ถ้าไม่เป็นผลจะริบเงินเป็นทุนส่งเสริมกีฬาของจังหวัดเจ้าภาพ

**14. อุปกรณ์การแข่งขัน**ลูกฟุตบอลที่ใช้ในการแข่งขันฟุตบอลกีฬาเยาวชนแห่งชาตินี้

ให้ใช้ลูกฟุตบอลที่สหพันธ์ฟุตบอลนานาชาติ(FIFA)ให้การรับรองหรือสมาคมกีฬาฟุตบอล แห่งประเทศไทยฯ(F.A.T.) ให้การรับรอง หรือการกีฬาแห่งประเทศไทย (S.A.T.) ให้การรับรอง

**15. รางวัลการแข่งขัน**ให้เป็นไปตามระเบียบการแข่งขัน**กีฬาอาวุโสแห่งชาติ ครั้งที่ 2 (พ.ศ. 2562) “รมย์บุรีเกมส์”**

รางวัลที่ 1 เหรียญชุบทอง และประกาศนียบัตร

รางวัลที่ 2 เหรียญชุบเงิน และประกาศนียบัตร

รางวัลที่ 3 เหรียญชุบทองแดง และประกาศนียบัตร (ครองเหรียญร่วม)

รางวัลนักกีฬาดีเดนชาย/หญิง โล่รางวัลนักกีฬาดีเด่นและประกาศนียบัตร

รางวัลผูฝกสอนดีเดนทีมชาย/ทีมหญิง โล่รางวัลผู้ฝึกสอนดีเด่นและประกาศนียบัตร

**หมายเหตุ** **สำหรับเหรียญรางวัลและใบประกาศนียบัตรทางจังหวัดเจ้าภาพเป็นผู้ดำเนินการจัดเตรียมไว้ให้ ในส่วนโล่รางวัลนักกีฬาดีเด่น/ผู้ฝึกสอนดีเด่น กกท. เป็นผู้ดำเนินการให้**

**16. จํานวนรายการแข่งขัน และจํานวนเหรียญรางวัลรวมทั้งหมด ดังนี้**

รายการที่แข่งขัน จํานวน 2 รายการ

เหรียญชุบทอง จํานวน 50 เหรียญ ประกาศนียบัตร 56 ใบ

เหรียญชุบเงิน จํานวน 50 เหรียญ ประกาศนียบัตร 56 ใบ

เหรียญชุบทองแดง จํานวน 100 เหรียญ ประกาศนียบัตร 112 ใบ

สําหรับ ใบประกาศนียบัตรนอกเหนือจากนักกีฬาผู้ที่ได้รับจะมี ผู้จัดการทีม ผู้ฝึกสอนและผู้ช่วยผู้ฝึกสอน

 ตามระเบียบที่กำหนด

**17. พิธีการมอบเหรียญรางวัล**

 1. ให้นักกีฬาผู้ที่ได้รับรางวัลการแข่งขันเป็นผู้รับรางวัลด้วยตนเอง และแต่งกายด้วยชุดแข่งขัน หรือแต่งกายด้วยชุดวอร์มทั้งชุด ซึ่งเป็นแบบชุดวอร์มของจังหวัดที่นักกีฬาสังกัด และการแต่งกายของนักกีฬาให้เป็นไปตามระเบียบฯ

 2. พิธีเชิญธงฉลองเหรียญรางวัลให้ใช้เพลง “วันแห่งชัยชนะ” ของ การกีฬาแห่งประเทศไทย เท่านั้น

**18. การประชุมผู้จัดการทีม**

 1. ผู้จัดการทีมหรือผู้ฝึกสอน ถ้าไม่เข้าร่วมประชุมจะต้องยอมรับมติที่ประชุม

2. ผู้จัดการทีมหรือผู้ฝึกสอน ที่มีรายชื่อตามบัญชีรายชื่อเท่านั้น ที่มีสิทธิเข้าร่วมประชุมถ้าไม่เข้าประชุมฯจะงดเบี้ยเลี้ยง และผู้แทนสมาคมกีฬาฯ รายงานให้ กกท. และผู้ว่าราชการจังหวัดนั้นๆทราบ

3. ไม่อนุญาตให้นักกีฬาเข้าร่วมประชุมผู้จัดการทีมเพื่อทําหน้าที่แทน ยกเว้นบางชนิดกีฬาที่กติกา การแข่งขันระบุให้นักกีฬามาแสดงตัว

4. ในกรณีที่ต้องการเปลี่ยนแปลงรายชื่อผู้จัดการทีมและผู้ฝึกสอนจะต้องทําหนังสือถึงการกีฬา แห่งประเทศไทย เพื่อยืนยันการเปลี่ยนแปลงและแจ้งต่อผู้แทนสมาคมกีฬาที่มีการจัดการแข่งขันฯ ในชนิดกีฬานั้นๆ ทราบ ต่อไป

**19. หลักเกณฑ์ในการพิจารณานักกีฬาดีเด่น และผู้ฝึกสอนดีเด่น**

 **หลักเกณฑ์การพิจารณานักกีฬาดีเด่น**

 1. เป็นนักกีฬาที่ชนะเลิศในการแข่งขันแต่ละรายการ

 2. เป็นนักกีฬาที่มีทักษะและเทคนิคการเล่นที่สูง

 3. เป็นนักกีฬาที่มีมารยาทและมีน้ำใจเป็นนักกีฬา

 4. เป็นนักกีฬาที่ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

 5. อื่น ๆ ตามมติข้อตกลงในที่ประชุมของกรรมการผู้ตัดสิน

 **หลักเกณฑ์การพิจารณาผู้ฝึกสอนดีเด่น**

1. ผู้ฝึกสอนดีเด่น ต้องมีรายชื่อปรากฏในบัญชี กกท. ในการเข้าร่วมการแข่งขันและปฏิบัติหน้าที่ ในฐานะผู้ฝึกสอนในชนิดกีฬานั้นๆ เท่านั้น

 2. ผู้ฝึกสอนดีเด่น ต้องเป็นผู้ที่มีมารยาทดี มีความรู้ความสามารถ และแก้ไขสถานการณ์ในการแข่งขันได้ดี

 3. เป็นผู้ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

 4. อื่น ๆ ตามมติข้อตกลงในที่ประชุมของกรรมการผู้ตัดสิน

**20. โลโก้สำหรับนักกีฬาและเจ้าหน้าที่ ที่ลงทำการแข่งขัน**

 **1.** สำหรับเครื่องหมายการค้า คำโฆษณา หรือสัญลักษณ์อันเป็นการโฆษณาที่มิใช่สิทธิประโยชน์ของเกมส์การแข่งขัน ให้มีขนาดไม่เกิน 2 x 3 นิ้ว จำนวน 1 จุดเท่านั้น และห้ามนำตรา หรือเครื่องหมายการค้าที่เป็นการประชาสัมพันธ์การขาย หรือเกี่ยวข้องกับบุหรี่และเครื่องดื่มแอลกอฮอล์ใส่ลงทำการแข่งขันโดยเด็ดขาด

2. อนุญาตให้ใช้ชื่อจังหวัดมีขนาดตัวอักษรสูงไม่เกิน 5 ซม. จำนวนไม่เกิน 1 แถว เท่านั้น

**3. ไม่อนุญาตให้ติดธงชาติลงทำการแข่งขัน**

4. หากมีข้อขัดแย้งกับกฎ ระเบียบ กติกา ของสหพันธ์กีฬานั้นๆให้ กกท. พิจารณาอนุญาตเป็นกรณี

**21. จำนวนผู้ตัดสิน**

 1. ผู้แทนสมาคม จำนวน 1 คน

 2. วิยากร จำนวน 1 คน

 3. ผู้ตัดสิน จำนวน 24 คน

**21.กําหนดการแข่งขัน**

**กำหนดการแข่งขันกีฬาฟุตบอล**

**กีฬาอาวุโสแห่งชาติ ครั้งที่ 2 (พ.ศ. 2562) “รมย์บุรีย์เกมส์”**

**ณ จังหวัดบุรีรัมย์**

**รุ่น The Master**

\*\*\*\*\*\*\*\*\*\*\*\*\*\*\*\*\*\*\*\*\*\*

**สาย A(1) สาย B(2) สาย C(3) สาย D(4)**

|  |  |  |  |  |  |  |
| --- | --- | --- | --- | --- | --- | --- |
| คู่ที่ | ว/ด/ป | เวลา | รอบ | สาย | คู่แข่งขัน | สนาม |
| 1234 | 1 มิถุนายน 2562 |  | แรก | 1234 | (1-2)(4-5)(7–8)(10–11) |  |
| 5678 | 2 มิถุนายน 2562 |  | แรก | 2143 | (W2-6)(W1-3)(W4-12)(W3-9) |  |
| 9101112 | 3 มิถุนายน 2562 |  | แรก | 1234 | (L1-3)(L2-6)(L3-9)(L4-12) |  |
| 13141516 | 4 มิถุนายน 2562 |  | สอง | 1234 | ที่1 สาย1 – ที่2 สาย2ที่1 สาย 2 – ที่2 สาย1ที่1 สาย3 – ที่2 สาย4ที่1 สาย 4 – ที่2 สาย3 |  |
| พักการแข่งขัน |
| 1718 | 6 มิถุนายน 2562 |  | รองฯ | - | ผู้ชนะคู่ที่ 13 – ผู้ชนะคู่ที่ 15ผู้ชนะคู่ที่ 14 – ผู้ชนะคู่ที่ 16 |  |
| 19 | 7 มิถุนายน 2562 |  | ชิงฯ | - | ผู้ชนะคู่ที่ 17- ผู้ชนะคู่ที่ 18อันดับที่3 ครองเหรียญร่วม |  |

 **(วันที่ 7 มิถุนายน 2562 ให้จัดการแข่งขันฯ ให้แล้วเสร็จไม่เกิน เวลา 12**.**00 น.**)

**หมายเหตุ** กําหนดการแข่งขันฯ นี้ อาจมีการเปลี่ยนแปลงได้ ตามความเหมาะสม

**กำหนดการแข่งขัน กีฬาฟุตบอล**

**กีฬา**อาวุโส**แห่งชาติ ครั้งที่ 2 (พ.ศ. 2562) “รมย์บุรีย์เกมส์”**

**ณ จังหวัดบุรีรัมย์**

**รุ่น The Legends**

\*\*\*\*\*\*\*\*\*\*\*\*\*\*\*\*\*\*\*\*\*\*

**สาย A(1) สาย B(2) สาย C(3) สาย D(4)**

|  |  |  |  |  |  |  |
| --- | --- | --- | --- | --- | --- | --- |
| คู่ที่ | ว/ด/ป | เวลา | รอบ | สาย | คู่แข่งขัน | สนาม |
| 1234 | 1 มิถุนายน 2562 |  | แรก | 1234 | (1-2)(4-5)(7–8)(10–11) |  |
| 5678 | 2 มิถุนายน 2562 |  | แรก | 2143 | (W2-6)(W1-3)(W4-12)(W3-9) |  |
| 9101112 | 3 มิถุนายน 2562 |  | แรก | 1234 | (L1-3)(L2-6)(L3-9)(L4-12) |  |
| 13141516 | 4 มิถุนายน 2562 |  | สอง | 1234 | ที่1 สาย1 – ที่2 สาย2ที่1 สาย 2 – ที่2 สาย1ที่1 สาย3 – ที่2 สาย4ที่1 สาย 4 – ที่2 สาย3 |  |
| พักการแข่งขัน |
| 1718 | 6 มิถุนายน 2562 |  | รองฯ | - | ผู้ชนะคู่ที่ 13 – ผู้ชนะคู่ที่ 15ผู้ชนะคู่ที่ 14 – ผู้ชนะคู่ที่ 16 |  |
| 19 | 7 มิถุนายน 2562 |  | ชิงฯ | - | ผู้ชนะคู่ที่ 17- ผู้ชนะคู่ที่ 18อันดับที่3 ครองเหรียญร่วม |  |

**(วันที่ 7 มิถุนายน 2562 ให้จัดการแข่งขันฯ ให้แล้วเสร็จไม่เกิน เวลา 12**.**00 น.**)

**หมายเหตุ**กําหนดการแข่งขันฯ นี้ อาจมีการเปลี่ยนแปลงได้ ตามความเหมาะสม